Két oszlopban a Balatontól délre tört előre, majd 1848. szeptember 25-én egyesült a magyarok által kiürített Székesfehérváron, folytatva lassú előrenyomulását Buda felé. Móga János altábornagy, főparancsnok, az országgyűlés utasítására szeptember 29-én Pákozd és Sukoró között megütközött a kétszeres túlerőben lévő ellenséggel, s ragyogó győzelmet aratott. Jellasics fegyverszünetet kért, melyet arra használt fel, hogy Győr felé elhagyja az országot.